**Číslo obchodnej verejnej súťaže ID 4075**

**Vyhlasovateľ súťaže**:

Stredoslovenská energetika - Distribúcia a.s.

so sídlom: Pri Rajčianke 2927/8

010 47 Žilina

IČO: 36442151

IČ DPH: SK 2022187453

Bankové spojenie: VÚB, a.s. Žilina

Číslo účtu: 2143550551/0200

IBAN: SK44 0200 0000 0021 4355 0551

SWIFT: SUBASKBX

spoločnosť zaregistrovaná v obchodnom registri na Okresnom súde Žilina, oddiel: Sa, vložka číslo: 10514/L

web stránka: [www.sse-d.sk](http://www.sse-d.sk)

**Kontaktná osoba: Ing. Miroslav Sabela, nákupca špecialista**

sekcia Nákup a skladové hospodárstvo

tel. č.: + 421 41 519 3335

mobil: + 421 907 878 584

e-mail**:** **miroslav.sabela@sse-d.sk**

vyhlasuje v súlade s ust. § 281 a násl. zákona č. 513/1991 Zb. Obchodný zákonník v znení neskorších predpisov a ust. § 29 ods. 3, 5 a 6 zákona č. 250/2012 Z.z. o regulácii v sieťových odvetviach obchodnú verejnú súťaž (ďalej len „súťaž“) na uzatvorenie zmluvy o najvhodnejší návrh na:

**Staničné batérie**

**Bližší popis zákazky:**

Staničné batérie konštrukcie:

- OPzS - uzatvorená vetraná batéria s tekutým elektrolytom, vybavené rekombinačnou zátkou

- OPzV - ventilom riadená batéria s elektrolytom viazaným v géli, slúžia ako záložný zdroj vlastnej spotreby v elektrických staniciach.

- čiastkové opravy staničných batérií - opravy spojov, opravy stojanov, opravy prepojenia po prvé poistky,

- činnosť spojená s požiadavkou na premiestnenie batérií - demontáž, montáž ...

- riešenie havarijných stavov do 24 hodín - skraty, zvody, prasknuté obaly ...

Staničná batéria musí umožniť pripojenie externého monitoringu

**Podmienky súťaže:**

**Lehota na prihlásenie sa do súťaže**: písomne e-mailom, u kontaktnej osoby vyhlasovateľa, do termínu **30.03.2016 do 10,00 hod.** Žiadosť o prihlásenie, spoločne s ostatnými požadovanými dokumentmi je potrebné doručiť elektronicky, rozhodujúci je termín doručenia žiadosti. Žiadosti doručené po tomto termíne vyhlasovateľ nebude akceptovať. Žiadosť musí byť podpísaná osobou oprávnenou konať v mene navrhovateľa.

Podmienky súťaže sú stanovené v tomto oznámení, obchodných podmienkach a  súťažných podkladoch. Súťažné podklady budú odoslané navrhovateľovi elektronicky, po ukončení termínu na prihlásenie sa do súťaže a splnení obchodných podmienok podľa bodu 3.5 a splnení podmienok uvedených v tomto oznámení (pozri nižšie definované Požadované dokumenty).

**Požadované dokumenty:**

1. Prihláška s uvedením identifikačných, kontaktných údajov navrhovateľa.

Prihláška musí byť podpísaná štatutárnym orgánom navrhovateľa alebo členom štatutárneho orgánu navrhovateľa alebo osobou oprávnenou konať v mene navrhovateľa v záväzkových vzťahoch vo veci vyhlásenej súťaže. Vyhlasovateľ je oprávnený požadovať od navrhovateľa preukázanie splnomocnenia alebo oprávnenia na konanie.

1. Čestné prehlásenie podľa bodu 3.6 Obchodných podmienok obchodnej verejnej súťaže uverejnených na

<http://www.sse.sk/portal/page/portal/SSE_Distribucia/Spravy/dokumenty_na_stiahnutie/20150414%20SSE_D_Obchodne_podmienky_OVS_doplnene_VOP_nakup_tovaru_0.doc>

 podpísané štatutárnym orgánom alebo členom štatutárneho orgánu navrhovateľa alebo osobou oprávnenou konať v mene navrhovateľa v záväzkových vzťahoch vo veci vyhlásenej súťaže. Vyhlasovateľ je oprávnený požadovať od navrhovateľa preukázanie splnomocnenia alebo oprávnenia na konanie.

1. Čestné prehlásenie, že navrhovateľ sa zaväzuje v prípade odstúpenia od predloženého návrhu v lehote viazanosti návrhov  uhradiť vyhlasovateľovi vyčíslenú sankciu vo výške 5 % z  cenového návrhu.
2. Obchodné podmienky Obchodnej verejnej súťaže podpísané štatutárnym orgánom alebo členom štatutárneho orgánu navrhovateľa alebo osobou oprávnenou konať v mene navrhovateľa.
3. Doklad o oprávnení podnikať - výpis z obchodného alebo živnostenského registra nie starší ako tri mesiace - kópia
4. Zoznam referencií na zákazky rovnakého charakteru ako je predmet Obchodnej verejnej súťaže realizovaných od r. 2013 na území EÚ v štruktúre

|  |  |  |  |  |
| --- | --- | --- | --- | --- |
| Popis zákazky | Termín realizácie | Objem zákazky | Objednávateľ | Kontaktná osoba u objednávateľa, tel. č. na overenie referencií |
|  |  |  |  |  |

Minimálny počet referencií 3 v celkovom minimálnom finančnom objeme 400 000 EUR

1. Certifikát systému riadenia kvality výrobcu alebo potvrdenie vykonania opatrení na zabezpečenie kvality - STN EN ISO 9001.

Súťažné podklady budú zaslané navrhovateľom, ktorý splnili podmienky prihlasovacieho kola a predložili všetky požadované dokumenty.

**Ďalšie podmienky obchodnej verejnej súťaže:**

-

**Lehota, spôsob a miesto podávania návrhu: v** zmysle súťažných podkladov.

**Lehota na oznámenie vybraného návrhu:**

Do 30-tich kalendárnych dní odo dňa vyhodnotenia súťaže. Súťaž bude vyhodnotená bez účasti navrhovateľov.

**Lehota viazanosti návrhov:**

Začína plynúť uplynutím lehoty na predkladanie návrhov a končí uzavretím písomnej zmluvy s úspešným navrhovateľom alebo doručením oznámenia o odmietnutí návrhu navrhovateľa alebo doručením oznámenia o zrušení súťaže navrhovateľom alebo v zmysle súťažných podkladov.

**Práva vyhradené vyhlasovateľom súťaže:** sú uvedené v obchodných podmienkach.